open-index/open-wikipedia-markdown huggingface dataset:
Μάρκος Σάλβιος Όθων

Ο *Μάρκος Σάλβιος* **Όθων**, λατιν.: *Marcus Salvius Otho Caesar Augustus* (28 Απριλίου 32 - 16 Απριλίου 69) ήταν Ρωμαίος αυτοκράτορας για τρεις μήνες, από τις 15 Ιανουαρίου έως τις 16 Απριλίου του 69. Ήταν ο δεύτερος αυτοκράτορας του Έτους των Τεσσάρων Αυτοκρατόρων.

Μέλος οικογένειας ευγενών Ετρούσκων, ο Όθων ήταν αρχικά φίλος και αυλικός του νεαρού αυτοκράτορα Νέρωνα μέχρι την εκτόπισή του ως κυβερνήτης στην απομακρυσμένη περιοχή της Λουσιτανίας το 58 μετά τη σχέση της γυναίκας του με τον Νέρωνα. Μετά από μία περίοδο μετριοπαθούς κυβέρνησης στην επαρχία, συμμάχησε με τον Γάλβα, κυβερνήτη της γειτονικής Ταρρακωνησίας, κατά τη διάρκεια των εξεγέρσεων του 68. Συνοδεύοντας τον Γάλβα στην πορεία του προς τη Ρώμη, φιλοδοξούσε να διαδεχθεί τον ηλικιωμένο αυτοκράτορα, αλλά εξεγέρθηκε και δολοφόνησε τον Γκάλβα.

## Γέννηση και καταγωγή
Ο Όθων ανήκε σε μία αρχαία και ευγενή ετρουσκική οικογένεια, με καταγωγή από τους άρχοντες της Ετρουρίας που εγκαταστάθηκαν στο Φερέντο (κοντά στο σημερινό Βιτέρμπο) στην Ετρουρία.

Ο μελλοντικός αυτοκράτορας εμφανίζεται για πρώτη φορά ως ένας από τους πιο απερίσκεπτους και πολυδάπανους νεαρούς ευγενείς του κύκλου του Νέρωνα. Αυτή η φιλία έλαβε τέλος το 58 λόγω της συζύγου του, της ευγενούς Ποππαίας Σαβίνας. Ο Όθων παρουσίασε την όμορφη γυναίκα του στον αυτοκράτορα κατόπιν επιμονής της Ποππαίας, ο οποίος στη συνέχεια άρχισε μία σχέση που τελικά θα οδηγούσε στον πρόωρο θάνατό της. Αφού η Ποππαία εδραίωσε με ασφάλεια τη θέση της ως ερωμένη του Νέρωνα, χώρισε τον Όθωνα και έπεισε τον αυτοκράτορα να τον στείλει ως κυβερνήτη στην απομακρυσμένη επαρχία της Λουσιτανίας (η οποία αποτελούνταν από τμήματα της σημερινής Πορτογαλίας και της Εξτρεμαδούρα στην Ισπανία).

Ο Όθων παρέμεινε στη Λουσιτανία για τα επόμενα δέκα χρόνια, διοικώντας την επαρχία με ασυνήθιστη μετριοπάθεια για εκείνη την εποχή. Όταν το 68 ο γείτονάς του και μελλοντικός αυτοκράτορας Γάλβας, κυβερνήτης της Ταρρακωνησίας, επαναστάτησε ενάντια στον Νέρωνα, ο Όθων τον συνόδευσε στη Ρώμη.

## Γενεαλογία

## Παραπομπές


## Εξωτερικοί σύνδεσμοι

Κατηγορία:Ρωμαίοι αυτοκράτορες
Κατηγορία:ΛΟΑΤ πρόσωπα της Αρχαιότητας
Βατοχώρι Φλώρινας

[thumb|right|280px|Στρατός της [Αντάντ το 1918 στο Βατοχώρι]]
Το **Βατοχώρι** είναι ορεινό χωριό στην Περιφερειακή Ενότητα Φλώρινας της Μακεδονίας. Διοικητικά ανήκει στη Δημοτική Ενότητα Κρυσταλλοπηγής του Δήμου Πρεσπών στη Δυτική Μακεδονία. Βρίσκεται σε απόσταση 43 χλμ νοτιοδυτικά της Φλώρινας, 7 χλμ από την Κρυσταλλοπηγή και 29 χλμ. βόρεια από την πόλη της Καστοριάς. Σύμφωνα με την απογραφή του 2011 έχει 23 κατοίκους. Βρίσκεται στους πρόποδες τού όρους Μαλιμαδιού, σε υψόμετρο 880.

Ο Γάλλος χαρτογράφος, καθηγητής γεωγραφίας σε Οθωμανικό Λύκειο της Κωνσταντινούπολης, Αλεξάντρ Συνβέ την αναφέρει το 1878 ως Μπρένιτσα με 600 Έλληνες κατοίκους, ενώ ο Σχινάς καταγράφει το 1886 «80 οικογένειες χριστιανικάς, βρύσιν είς το μέσον του χωρίου, εκκλησίαν και παρ΄αυτή φρέαρ και χάνιο 100 κτηνών».
αριστερά|μικρογραφία|Τοιχογραφία του Ιησού Χριστού στο εσωτερικό του ναού του χωριού (19ος αιώνας)

## Παραπομπές


## Πηγές

* Κολιόπουλος Ι. Σ. (επιστ. εποπτεία), Μιχαηλίδης Ι. Δ. – Παπανικολάου Κων. Σ. (επιμ.) (2008). *Αφανείς Γηγενείς Μακεδονομάχοι (1903-1913)*, Θεσσαλονίκη, Ε.Μ.Σ. – University Studio Press. ISBN 978-960-12172-4-6

## Εξωτερικοί σύνδεσμοι
*Βατοχώρι Φλώρινας
*Φωτογραφίες και θέση στο χάρτη
*Βίντεο γυρισμένο με drone


Κατηγορία:Χωριά της περιφερειακής ενότητας Φλώρινας
Κατηγορία:Δήμος Πρεσπών
Κατηγορία:Κοινότητα Κρυσταλλοπηγής
Πυξίδα (αγγείο)

Η **Πυξίδα** είναι είδος της κεραμικής, της αγγειοπλαστικής και ξυλογλυπτικής τέχνης αρχικά, συνήθως στρογγυλό με ξεχωριστό καπάκι που χρησιμοποιούνταν περισσότερο από τις γυναίκες για να φυλάσσουν τα κοσμήματα  και τα καλλυντικά τους. Σε μεταγενέστερες περιόδους κατασκευάζονται και από μέταλλο, φίλντισι ή άλλα υλικά.

Το όνομα προέρχεται από τα κορινθιακά κουτιά που κατασκευάζονταν από ξύλο πυξού και οι αρχικές παραστάσεις απεικόνιζαν συνήθως την πομπή του γάμου από το σπίτι ενός νεαρού κοριτσιού με το νέο σύζυγό της.

Σε τέτοια αγγεία αρχίζουν να εμφανίζονται οι πρώτες υπογραφές καλλιτεχνών (Χάρης σε μια πυξίδα και Τιμωνίδας σε ένα κομψό αθηναϊκό αγγείο, με τον Αχιλλέα να περιμένει τον Τρωίλο..

## Παραπομπές

## Εξωτερικοί σύνδεσμοι

* κλασσική τέχνη, Πανεπιστήμιο της Οξφόρδης 

Κατηγορία:Αρχαία ελληνικά αγγεία ανά είδος
Ευρωμπάσκετ 2013

Το **Ευρωμπάσκετ του 2013** ήταν η 38η διοργάνωση του πανευρωπαϊκού πρωταθλήματος μπάσκετ υπό την αιγίδα της FIBA Europe. Διεξήχθη στη Σλοβενία στο διάστημα 4-22 Σεπτεμβρίου και έλαβαν μέρος συνολικά 24 εθνικές ομάδες. Νικήτρια του τελικού αναδείχθηκε για πρώτη φορά στην ιστορία της διοργάνωσης η Γαλλία, νικώντας στο τελικό τη Λιθουανία με σκορ 80-66. Το χάλκινο μετάλλιο κατέκτησε η Ισπανία επικρατώντας στον μικρό τελικό (3ης θέσης) της Κροατίας με σκορ 92-66.

## Τόπος Διεξαγωγής - Στάδια
Οι αγώνες έγιναν σε 4 πόλεις: Λιουμπλιάνα, Κόπερ, Τσέλιε και Γιεσένιτσε.

## Συμμετοχές

## 1ος Γύρος

### Όμιλος Α

### Όμιλος Β

### Όμιλος Γ

### Όμιλος Δ

## 2ος Προκριματικός γύρος

(Οι ομάδες μεταφέρουν και τα μεταξύ τους αποτελέσματα του 1ου γύρου)

### Όμιλος Ε

### Όμιλος ΣΤ

## Τελική φάση

;Θέσεις 5 ως 8

## Τελική Κατάταξη
} Μαυροβούνιο||2–3
|-
| align=left|||1–4
|-
| align=left| ||1–4
|-
| rowspan=4| 21 || align=left| ||1–4
|-
| align=left| ||1–4
|-
| align=left| ||1–4
|-
| align=left| ||1–4
|}

## Παραπομπές


## Δείτε επίσης
* Ευρωμπάσκετ Γυναικών 2013

## Εξωτερικοί σύνδεσμοι
* Η επίσημη ιστοσελίδα του Ευρωμπάσκετ 2013 (αγγλικά)
* Η επίσημη ιστοσελίδα της FIBA Europe (αγγλικά)



2013
Ανδρων
Ευρωπαικο Πρωταθλημα Καλαθοσφαιρισης Ανδρων 2013
Ιωάννης Καρακατσάνης

Το άγαλμα του Αθανασίου Διάκου στην Λαμία.|εναλλ.=|μικρογραφία
Ο **Ιωάννης Καρακατσάνης ** γεννήθηκε στην Αίγινα το 1857. Σπούδασε γλυπτική με καθηγητή τον Λεωνίδα Δρόση. Μετά το τέλος των σπουδών του προσελήφθη ως βοηθός του για δέκα χρόνια μέχρι τον θάνατο του Δρόση. Άνοιξε εργαστήριο γλυπτικής όπου και ασχολήθηκε με έργα μορφών της Επανάστασης του 1821. Διακρίθηκε στην δημιουργία έργων με τις μορφές του Ρήγα,του Μπότσαρη,του Μιαούλη,του Καποδίστρια,του Τομπάζη. Αντίτυπά τους είχε αγοράσει ο δήμος Αθηναίων. Είναι γνωστή η προτομή του Ι.Καποδίστρια που βρίσκεται στην “Παναγίτσα” έργο του Καρακατσάνη του 1887.
Ο ανδριάντας του Αθανασίου Διάκου, έργο του Καρακατσάνη, τοποθετήθηκε στην Λαμία το 1903, 36 χρόνια μετά την κατασκευή του, για οικονομικούς λόγους. Ο Ιωάννης Καρακατσάνης πέθανε στην Αθήνα το 1906.

## Αναφορές


Κατηγορία:Έλληνες γλύπτες
Χαράλαμπος Μπαμπούκης

Ο **Χαράλαμπος Μπαμπούκης** (γεν**.** 1805 – † 4 Ιουλίου1878) ήταν εκπαιδευτικός.

## Βίος
Ο **Χαράλαμπος Μπαμπούκης** ή **Παμπούκης** γεννήθηκε το 1805 στο χωριό Χαλκιάνικα της Επαρχίας Καλαβρύτων. Στο χρονικό διάστημα μεταξύ 1815-1819 μαθήτευσε κοντά στον αδελφό του Νικηφόρο Μπαμπούκη σχολάρχη τότε στην Ύδρα. Τον Νοέμβριο του 1819 μετέβη μαζί με τον αδελφό του στην Πίζα της Ιταλίας για σπουδές, μέχρι τον Ιούλιο του 1824. Στη συνέχεια επιστρέφει στην επαναστατημένη Ελλάδα, και αρχίζει να εργάζεται ως εκπαιδευτικός. Αρχικά υπηρέτησε ως σχολάρχης στην Αίγινα από το 1827 μέχρι το 1829, στην Άμφισσα (1830-1832), στα Καλάβρυτα (1832-1835), στην Πάτρα (1835-1836), στην Κόρινθο (1836-1841). Κατόπιν δίδαξε ως καθηγητής στο Γυμνάσιο Ναυπλίου (1841-1844) και από το 1844 μέχρι το 1862 που αποσύρθηκε διετέλεσε γυμνασιάρχης Ναυπλίου. Επί Όθωνος τιμήθηκε με το εθνόσημο του ιερού αγώνος και το βασιλικό παράσημο του Σωτήρος. Υπήρξε εξαίρετος φιλόλογος και δεινός ρήτορας γι'αυτό και του προτάθηκε να καταλάβει την Έδρα της Ρητορικής στην Φιλοσοφική Σχολή του Πανεπιστημίου Αθηνών, αλλά δεν δέχθηκε για λόγους υγείας.

## Συγγραφικό έργο
Το έργο του κυρίως αποτελείται από ομιλίες και πανηγυρικούς, επικήδειους λόγους, που εκφώνησε ο ίδιος σε διάφορες περιστάσεις και συγκέντρωσε σε δύο τόμους:
* *Οι σωζόμενοι λόγοι μετά προλεγομένων περί συνθέσεως*, 1852
* *Συνέχεια λόγων μετά προλεγομένων* ,1863
* *Νικηφόρου Παμπούκη βίος*, 1869

## Παραπομπές


## Πηγές
* Κωνσταντίνος Τσάτσος, «Χαράλαμπος Παμπούκης», στο: Νεοελληνική Ρητορεία, (επίμ. Κωνσταντίνος Τσάτσος), εκδ. Βασική Βιβλιοθήκη-41, χ.χ., σ.84

Κατηγορία:Έλληνες εκπαιδευτικοί
Σπυρίδων Τετενές

Ο **Σπυρίδων Τετενές** (1908 - 24 Ιουλίου 1977) ήταν  Έλληνας διπλωμάτης. Υπηρέτησε ως υπουργός Εξωτερικών της Ελλάδας από το 1973 ως το 1974. 

## Βιογραφία
Υπηρέτησε στο διπλωματικό σώμα. Σπούδασε Νομικά στο Βουκουρέστι και Οικονομικά στο Παρίσι. Την περίοδο της κατοχής βρέθηκε στο Κάιρο, όπου είχε μεταφερθεί το ελληνικό υπουργείο εξωτερικών μαζί με την υπόλοιπη κυβέρνηση. Υπήρξε από τοτε φίλος με τους Άγγελο Βλάχο και Λεωνίδα Παπάγο. Ο Τετενές ανέλαβε πρεσβευτής στο Βελιγράδι από την 1η Σεπτεμβρίου 1967 ως τις 30 Ιουνίου 1973.

Στις 25 Νοεμβρίου 1973 ο Γεώργιος Παπαδόπουλος ανατράπηκε με πραξικόπημα από το Δημήτριο Ιωαννίδη και σχηματίστηκε νέα κυβέρνηση, με πρωθυπουργό τον Αδαμάντιο Ανδρουτσόπουλο. Σε αυτήν ο Τετενές ανέλαβε υπουργός Εξωτερικών. Παραιτήθηκε από υπουργός στις 8 Ιουλίου 1974 εξαιτίας των ανησυχιών του ότι η δικτατορική κυβέρνηση υπερέβαινε τους διπλωματικούς διαύλους χωρίς να αποφευχθεί η μετέπειτα απόπειρα πραξικοπήματος στην Κύπρο.
Συνταξιοδοτήθηκε στις 30 Αυγούστου 1974.

Πέθανε στη Γενεύη και κηδεύτηκε από τον ιερό ναό Αγίων Θεοδώρων του Α΄ Νεκροταφείου Αθηνών. Ήταν παντρεμένος με τη Μαρίκα Τετενέ (πέθανε τον Ιανουάριο του 1992).

## Παραπομπές

## Πηγές
* 

Κατηγορία:Έλληνες διπλωμάτες
Τ
Κατηγορία:Πρέσβεις της Ελλάδας
Κίρκη (αποσαφήνιση)

Όταν αναφερόμαστε στην λέξη Κίρκη, μπορεί να εννοούμε κάποιο από τα παρακάτω:

*Κίρκη, μυθικό πρόσωπο
*Κίρκη Έβρου, ημιορεινός οικισμός του νομού Έβρου
*34 Κίρκη, αστεροειδής που ανακαλύφθηκε στις 6 Απριλίου 1855.
*Κίρκη (σκάκι), παραλλαγή του σκακιού

Κατηγορία:Αποσαφηνίσεις ονομάτων
Στενήμαχος (αποσαφήνιση)

Με την ονομασία **Στενήμαχος** μπορεί να αναφέρονται:

* Στενήμαχος (Βουλγαρία), πόλη της Βουλγαρίας.
* Στενήμαχος Ημαθίας, οικισμός του δήμου Νάουσας της περιφερειακής ενότητας Πέλλας.
Σοσιαλιστική Δημοκρατία της Κροατίας

**Σοσιαλιστική Δημοκρατία της Κροατίας**

**Socijalistička Republika Hrvatska**

Σοσιαλιστική δημοκρατία εντός της Σοσιαλιστικής Ομοσπονδιακής Δημοκρατίας της Γιουγκοσλαβίας.

1943 - 1991






130px|πλαίσιο

90px

 







260px





**Πρωτεύουσα**
Ζάγκρεμπ

**Γλώσσα**
κροατικά


**Νόμισμα**
Δηνάριο Γιουγκοσλαβίας**
</tr>
<tr>
<td></td>
<td>
</td>
</tr>

</tr>
</table>

Η **Σοσιαλιστική Δημοκρατία της Κροατίας''' (κροατικά: Socijalistička Republika Hrvatska / SR Hrvatska) ήταν μία από τις 6 δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας. Μαζί με τις υπόλοιπες 5 Δημοκρατίες της Γιουγκοσλαβίας, δημιουργήθηκε προς στο τέλος του Β' Παγκοσμίου Πολέμου. Ήταν η 2η μεγαλύτερη σε έκταση Δημοκρατία της Γιουγκοσλαβίας. Η Κροατία είχε επίσης το 2ο μεγαλύτερο ρυθμό ανάπτυξης σε σχέση με τις άλλες γιουγκοσλαβικές δημοκρατίες, μετά τη Σλοβενία. 

Το 1990, η κυβέρνησή της κατάργησε το σύστημα του μονοκομματισμού- που είχε επιβάλει το Κομμουνιστικό Κόμμα- και υιοθέτησε ένα πολυκομματικό σύστημα. Η καινούρια εκλεγμένη κυβέρνηση του Φράνιο Τούτζμαν οδήγησε την Κροατία στην ανεξαρτησία, κηρύσσοντας την επίσημα το 1991.

μικρογραφία|Οικονομική ανάπτυξη των Δημοκρατιών της Γιουγκοσλαβίας το 1988- η Κροατία είχε το 2ο μεγαλύτερο ρυθμό ανάπτυξης

## Παραπομπές


## Εξωτερικοί σύνδεσμοι
* 

Σοσιαλιστική Δημοκρατία της Κροατίας
Κατηγορία:Ιστορία της Κροατίας
Φοίβος Ιωαννίδης

Ο **Φοίβος Ιωαννίδης** (Σητεία, 14 Μαρτίου 1936 - 4 Μαΐου 2024) ήταν Έλληνας δικηγόρος και πολιτικός, ο οποίος υπηρέτησε ως βουλευτής Λασιθίου (1989-2004) με το ΠΑΣΟΚ και χρημάτισε μέλος σε κυβερνήσεις του ΠΑΣΟΚ.

## Βιογραφία
Ο παππούς του, Γεώργιος Ιωαννίδης, υπήρξε Δήμαρχος Ιεράπετρας (1928-30) και ο πατέρας του, ο αντιστασιακός Γιάννης Ιωαννίδης, σκοτώθηκε το Μάιο του 1944. Ο Φοίβος Ιωαννίδης ακολούθησε νομικές σπουδές στο Πανεπιστήμιο Αθηνών.

## Πολιτική καριέρα
Ανέπτυξε από πολύ νέος συνδικαλιστική δράση και στις αρχές της δεκαετίας του 1960 εντάχθηκε στη νεολαία της Ένωσης Κέντρου. Την περίοδο της δικτατορίας του 1967-74 ανέπτυξε έντονη αντιστασιακή δράση, συνελήφθη και φυλακίστηκε. Το 1974 κατήλθε υποψήφιος βουλευτής με την Ένωση Κέντρου - Νέες Δυνάμεις στο Ηράκλειο, χωρίς να καταφέρει να εκλεγεί. Το 1976 συμμετείχε μαζί με τον Αλέξανδρο Μαγκάκη στη Σοσιαλιστική Πρωτοβουλία. Το 1978 έγινε μέλος του ΠΑΣΟΚ και προάγεται σε δικηγόρο παρ' Αρείω Πάγω. Το 1982 εξελέγη δημοτικός σύμβουλος Ηρακλείου και το 1987 ανέλαβε διοικητής του ΙΚΑ.

Εξελέγη για πρώτη φορά βουλευτής Λασιθίου με το ΠΑΣΟΚ τον Ιούνιο του 1989. Επανεξελέγη στις εκλογές του 1990, του 1993, του 1996 και του 2000.

Έγινε για πρώτη φορά υφυπουργός (Υγείας, Πρόνοιας και Κοινωνικών Ασφαλίσεων) στην κυβέρνηση του Ανδρέα Παπανδρέου από τις 13 Οκτωβρίου 1993 έως τις 15 Σεπτεμβρίου 1995.

Στην πρώτη κυβέρνηση του Σημίτη τον Ιανουάριο 1996, ο Ιωαννίδης ανέλαβε υφυπουργός Βιομηχανίας, Ενέργειας και Τεχνολογίας, για βραχύβιο χρονικό διάστημα (22 Ιανουαρίου-1η Φεβρουαρίου 1996).

Ήταν για τελευταία φορά υφυπουργός Εργασίας και Κοινωνικών Ασφαλίσεων στην κυβέρνηση Σημίτη (30 Οκτωβρίου 1998-13 Απριλίου 2000).

Το 2003 ανακοίνωσε την αποχώρησή του από την πολιτική.

## Προσωπική ζωή
Ήταν παντρεμένος με την αρχιτέκτονα Μαρία Λυγιδάκη (πέθανε στις 19 Αυγούστου 2015)  και απέκτησαν έναν γιο και μία κόρη.

Απεβίωσε σε ηλικία 88 ετών στις 4 Μαΐου 2024.
## Εξωτερικοί σύνδεσμοι
*Βιογραφικό Φοίβου Ιωαννίδη

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Λασιθίου
Κατηγορία:Έλληνες υφυπουργοί Βιομηχανίας, Ενέργειας και Τεχνολογίας
Κατηγορία:Έλληνες υφυπουργοί Εργασίας και Κοινωνικών Ασφαλίσεων
Κατηγορία:Έλληνες υφυπουργοί Υγείας Πρόνοιας και Κοινωνικών Ασφαλίσεων
Κατηγορία:Διοικητές του ΙΚΑ
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Θωμάς Α΄ ντ'Ωτρεμανκούρ

Ο **Θωμάς ντ' Ωτρεμανκούρ** (Γαλλικά: Thomas d'Autremencourt), συχνά αλλά λανθασμένα αναφερόμενος ως **ντε Στρομονκούρ** (de Stromoncourt), ήταν ο πρώτος Αυθέντης των Σαλώνων (σύγχρονη Άμφισσα) στην Κεντρική Ελλάδα. Ήταν ένας από τους ιππότες της Δ΄ Σταυροφορίας από το Ωτρεμανκούρ (Autremencourt) της Γαλλικής Πικαρδίας. Όταν ο Βονιφάτιος ο Μομφερατικός κατέκτησε τη κεντρική Ελλάδα το 1204, το 1205 του δόθηκε στην περιοχή των Σαλώνων φέουδο μαζί με την ομώνυμη κωμόπολη.

Ο Θωμάς συνέχισε την κατάκτηση εδαφών στη Φωκίδα και το φέουδό του περιλάμβανε σχεδόν όλο τον σημερινό Νομό Φωκίδος και ήταν υποτελής του Πρίγκιπα της Αχαΐας. Το 1210, προσπάθησε να επεκτείνει το φέουδό του προς τα δυτικά και επιτέθηκε στο λιμάνι του Γαλαξειδίου. Οι κάτοικοί του τότε ζήτησαν τη βοήθεια του Δεσπότη της Ηπείρου Μιχαήλ Α΄ Κομνηνός Δούκας, ο οποίος έσπευσε να τους βοηθήσει. Ο στρατός του Δεσποτάτου επιτέθηκε και κατέλαβε τα Σάλωνα, με τον Θωμά να σκοτώνεται στην μάχη που έγινε το 1212. Ωστόσο ο γιος του Θωμάς Β΄ μετά από τρία χρόνια, το 1215, ανακατέλαβε τα Σάλωνα από το Δεσποτάτο της Ηπείρου.

## Πηγές
* 
* 

Κατηγορία:Αυθέντες και Κόμητες των Σαλώνων
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
Χενάν

Η **Χενάν** (κινέζικα: 河南, πινγίν: Hénán, Ουέιντ-Τζάιλς: Ho-nan) είναι επαρχία της Κίνας, στο κεντρικό τμήμα της χώρας. Συνορεύει με τις επαρχίες Σαανσί, Σανσί, Χεμπέι, Σαντόνγκ, Ανχουέι και Χουμπέι. Αν και το όνομά της (河南) σημαίνει "νότια του ποταμού", περίπου το ένα τέταρτο της επαρχίας βρίσκεται βόρεια του Κίτρινου Ποταμού.

Η Χενάν είναι το λίκνο του κινέζικου πολιτισμού, με πάνω από 5.000 χρόνια ιστορίας, και υπήρξε το πολιτιστικό, οικονομικό και πολιτικό κέντρο της Κίνας έως 1.000 χρόνια πριν. Πολλά μέρη της κινεζικής πολιτιστικής κληρονομιάς βρίσκονται εκεί, όπως τα ερείπια της πρωτεύουσας της Δυναστείας Σανγκ, πόλης Γιν, και του Ναού των Σαολίν μοναχών. Τέσσερις από τις "Οκτώ Μεγάλες Αρχαίες Πρωτεύουσες της Κίνας", η Λουογιάνγκ, η Ανγιάνγκ, η Καϊφένγκ και το Τσεντσόου, βρίσκονται στην περιοχή της Χενάν.

## Διοικητική διαίρεση
Η επαρχία  Χενάν χωρίζεται σε 17 Νομούς και 1 Κομητεία.

## Παραπομπές

## Εξωτερικοί σύνδεσμοι

Κατηγορία:Επαρχίες της Κίνας
Κατάλογος πολιτειών των ΗΠΑ ανά πυκνότητα πληθυσμού

Αυτό το άρθρο περιλαμβάνει έναν **ταξινομήσιμο πίνακα των [[Κατάλογος πολιτειών των ΗΠΑ|50 Ηνωμένων Πολιτειών]], της [[Περιφέρεια της Κολούμπια|Περιφέρειας της Κολούμπια]], και των εδαφών με κατάταξη [[πυκνότητα πληθυσμού|πυκνότητας πληθυσμού]]**.  Η πυκνότητα πληθυσμού υπολογίζεται ως ο αριθμός κατοίκων διαιρεμένος με την συνολική έκταση ξηράς.  Ο πληθυσμός των κατοίκων είναι από τις εκτιμήσεις του Γραφείου Απογραφών των Ηνωμένων Πολιτειών για την 1η Ιουλίου 2011, και η συνολική έκταση ξηράς είναι επίσης από το Γραφείο Απογραφών.

Η πυκνότητα πληθυσμού των Ηνωμένων Πολιτειών είναι σχετικά χαμηλή συγκριτικά με πολλές άλλες ανεπτυγμένες χώρες λόγω του μεγέθους της και της αποικιακής της ιστορίας. Για παράδειγμα, η πυκνότητα πληθυσμού των ΗΠΑ είναι ίση με το ένα δωδέκατο αυτής των Κάτω Χωρών, και με το ένα δέκατο πέμπτο αυτής της Νότιας Κορέας (με δεδομένα του 2010).

* Δεν περιλαμβάνει τις ομόσπονδες περιοχές.

## Δείτε επίσης

* Ηνωμένες Πολιτείες
* Πολιτεία ΗΠΑ
* Κατάλογος πολιτειών των ΗΠΑ κατά πληθυσμό
* Κατάλογος πολιτειών των ΗΠΑ ανά ρυθμό αύξησης πληθυσμού
* Πυκνότητα πληθυσμού

## Αναφορές
;Γενικά
* Resident Population Data - 2010 Census. United States Census Bureau. Last accessed January 10, 2011.
;Συγκεκριμένα


## Εξωτερικοί σύνδεσμοι

Κατηγορία:Δημογραφία των Ηνωμένων Πολιτειών
Κατηγορία:Κατάλογοι σχετικά με τις πολιτείες των Ηνωμένων Πολιτειών
Σιαράβα

Η **Σιαράβα** είναι ιστορική συνοικία των Ιωαννίνων.

## Ιστορία
Μετά την αποτυχημένη επανάσταση του Διονυσίου Φιλόσοφου, του επονομαζόμενου Σκυλόσοφου, μια λαϊκή εξέγερση του 1611 στα χωριά της Ηπείρου, με τελικό στόχο την κατάληψη των Ιωαννίνων, οι Οθωμανοί οδήγησαν τους Έλληνες κατοίκους του κάστρου της πόλης σε έξωση. Οι καστρινοί οδηγήθηκαν έξω από τα τείχη και εγκαταστάθηκαν στις συνοικίες της Σιαράβας,της Καραβατιάς και της Καλούτσιανης, δίνοντάς τους νέα πνοή. Ειδικότερα, η Σιαράβα χρωστά το όνομά της σε κάποιον παλιό άρχοντα των Ιωαννίνων, ο οποίος ζούσε στην περιοχή πριν ακόμη από την τουρκική κατάκτηση. Στου «Σιαράβα» ήταν εγκατεστημένα τα ταμπάκικα, δηλαδή τα βυρσοδεψεία, που η ατμόσφαιρα και ο μαρασμός τους περιγράφονται στο "Σιούλα τον ταμπάκο" στο "τέλος της μικρής μας πόλης" του Δ. Χατζή, αλλά και τα «σφαγεία» και το λιμανάκι της «σκάλας». Αργότερα η περιοχή ήταν γεμάτη ξυλάδικα, κάποια ως σήμερα, τα περισσότερα μασκαρεμένα πια σε χώρους διασκέδασης. Το τρίστρατο της σκάλας αποτέλεσε φυσικό σκηνικό σε πολλές ταινίες του Θ. Αγγελόπουλου, ενώ απέναντι από τα θρυλικά ναυτάκια, έναν παλιό ξύλινο καφενέ, έπαιξαν νοητά ποδόσφαιρο ο Στρ. Παχής και ο Β. Καζάν στην ταινία "κυνηγοί". 

Εκεί, σήμερα βρίσκεται το πάρκο Κατσάρη, που φιλοξενεί τα παιδιά που άλλοτε έπαιζαν στους χωματόδρομους της γειτονιάς αλλά και πολιτιστικές δραστηριότητες. Ο Χρήστος Κατσάρης, αδελφός του Κώστα Κατσάρη, δωρητή του Πνευματικού Κέντρου της Εταιρείας Ηπειρωτικών Μελετών, άφησε κληροδότημα στον Δήμο Ιωαννιτών, το οποίο οδήγησε στη δημιουργία του ομώνυμου πάρκου στην παραλίμνια περιοχή. Πλάι του στο χώρο των παλιών σφαγείων βρίσκεται σήμερα πολιτιστικός πολυχώρος του Πνευματικού Κέντρου. Η συνοικία περιλαμβάνει σήμερα τις οδούς Ιεράρχου Γερβασίου, Μετσόβου, Γαριβάλδη, Ζαλοκώστα και τέμνεται από τη Γιωσέφ Ελιγιά.

Κατηγορία:Ιωάννινα
Εκλογές της Γερουσίας των Ηνωμένων Πολιτειών 2000 στη Βιρτζίνια

Η **εκλογή της Γερουσίας των Ηνωμένων Πολιτειών στη Βιρτζίνια το 2000** διεξάχθηκε στις 7 Νοεμβρίου 2000. Ο απερχόμενος Δημοκρατικός Γερουσιαστής Τσακ Ρομπ αποφάσισε να είναι υποψήφιος για επανεκλογή σε μια τρίτη θητεία, αλλά ηττήθηκε από τον Ρεπουμπλικανό υποψήφιο Τζορτζ Άλλεν. 
## Υποψήφιοι
### Δημοκρατικοί
*Τσακ Ρομπ, incumbent U.S. Senator since 1989 and former Governor of Virginia

### Ρεπουμπλικανοί
*Τζορτζ Άλλεν, πρώην Κυβερνήτης της Βιρτζίνια (1994–1998) και Αντιπρόσωπος των ΗΠΑ από την 7η περιφέρεια της Βιρτζίνια (1991–1993)

## Γενική εκλογή
### Δημοσκοπήσεις

### Αποτελέσματα

## Παραπομπές


## Εξωτερικοί σύνδεσμοι
*Virginia State Board of Elections
*Campaign contributions at OpenSecrets.org

Βιρτζινια
Γερουσια 2000
Γεθσημανή

Η **Γεθσημανή** είναι κήπος, δυο χιλιόμετρα ανατολικά των τειχών τής Ιερουσαλήμ, στους πρόποδες του όρους των Ελαιών στην Ιερουσαλήμ, ο οποίος είναι γνωστός ως τόπος που άρχισε το μαρτύριο του Ιησού Χριστού, δηλαδή η προδοσία του από τον Ιούδα και η σύλληψή Του. Η λέξη προέρχεται από τα Αραμαϊκά ως ܓܕܣܡܢ (Γαθ-Σμανή) που σημαίνει ελαιοτριβείο. Το όνομα αυτό πιθανόν προέρχεται από τα ελαιοτριβεία και τους ελαιώνες της περιοχής. 

Το Εθνικό Ερευνητικό Συμβούλιο τής Ιταλίας, μετά από έρευνα τριών ετών, συμπέρανε ότι στον κήπο εξακολουθούν να υπάρχουν ελαιόδενδρα με ρίζες από τα χρόνια του Ιησού. Την περίοδο των Σταυροφοριών ανακαινίστηκε ο ρωμαιοκαθολικός ναός που βρίσκεται εκεί μέχρι σήμερα και είναι αφιερωμένος στην Κοίμηση της Θεοτόκου, επειδή εκεί είναι το μέρος ταφής της Παναγίας, καθώς και ο κήπος όπου ο Ιησούς προσευχήθηκε για τελευταία φορά. 

Βάσει τής παραπάνω έρευνας, εκεί βρίσκονται τα οκτώ παλαιότερα πλατύφυλλα δένδρα τού κόσμου, τα οποία βρέθηκαν σε άριστη κατάσταση. Ο επικεφαλής τής ερευνητικής ομάδας, Αντόνιο Τσιμάτο, σχολίασε "...πρόκειται για ένα μικρό θαύμα..." όταν διαπιστώθηκε ότι το χώμα εμποδίζει τα έντομα και τον πολλαπλασιασμό των βακτηρίων να καταστρέψουν τα δένδρα.

Από τα μέσα του 1ου αιώνα η Γεθσημανή συσχετίσθηκε και με την ταφή της Θεοτόκου. Από τον 5ο αιώνα  βρίσκεται και ο πρώτος λαξευμένος ναός προς τιμήν της Κοιμήσεως της Θεοτόκου, ο οποίος αργότερα, στεγάστηκε σε άλλο μεγαλύτερο ναό.

## Παραπομπές


## Δείτε ακόμη
Επίσημος ιστότοπος του Ορθοδόξου Πατριαρχείου Ιεροσολύμων https://jerusalem-patriarchate.info/ἱερά-προσκυνήματα/ἁγία-γεθσηµανὴ/

Κατηγορία:Παλαιστίνη
Κατηγορία:Γεωγραφία της Βίβλου
Κατηγορία:Ιησούς Χριστός
Κατηγορία:Ιερουσαλήμ
Θωμάς Γ΄ ντ'Ωτρεμενκούρ

Ο **Θωμάς Γ΄ ντ'Ωτρεμανκούρ** (Γαλλικά: *Thomas d'Autremencourt*), ήταν Αυθέντης των Σαλώνων (σύγχρονη Άμφισσα) στην Κεντρική Ελλάδα και ο τελευταίος εκπρόσωπος της οικογένειας Ωτρεμανκούρ. 

Ήταν Αυθέντης-Βαρώνος από το 1294 έως τον θάνατό του, στη Μάχη του Αλμυρού εναντίον της Καταλανικής Εταιρείας, το 1311. Παράλληλα, κατείχε τη θέση του δικαστή του Πριγκιπάτου της Αχαΐας. Μετά το θάνατό του, η βαρωνία του πέρασε στα χέρια του Ρογήρου Ντεσλόρ, ο οποίος ήταν μαρκήσιος των Σαλώνων, αφότου η βαρωνία αναβαθμίστηκε σε Μαρκιωνία, ενώ για σύντομο χρονικό διάστημα (1311-1312), διετέλεσε ηγέτης της Καταλανικής Εταιρείας.

## Πηγές
* Setton, Kenneth M. (1975), "The Catalans in Greece, 1311–1380", A History of the Crusades, Volume III: The fourteenth and fifteenth centuries, University of Wisconsin Press, σσ. 167–224

Κατηγορία:Αυθέντες και Κόμητες των Σαλώνων
Κατηγορία:Ευγενείς του Πριγκιπάτου της Αχαΐας
Κατηγορία:Βαρώνοι του Δουκάτου των Αθηνών
Ευάγγελος Μπαλτατζής

Ο **Ευάγγελος Μπαλτατζής** (1826 - 1889) ήταν Έλληνας ομογενής τραπεζίτης που εγκαταστάθηκε στην Αθήνα το 1870 διαδραματίζοντας σημαντικό ρόλο στο ελληνικό επιχειρηματικό και χρηματοπιστωτικό σύστημα μαζί με τον Ανδρέα Συγγρό.

## Βιογραφικά στοιχεία

Ήταν γιος του εμπόρου Δημητρίου Μπαλτατζή και της Μαρίας Αμηρά. Από την πλευρά του πατέρα του καταγόταν από την παλαιά και πολυμελή επιχειρηματική οικογένεια Μπαλτατζή από την Σμύρνη που είχε αποκτήσει διακλαδώσεις στο Παρίσι, την Αίγυπτο και την Κωνσταντινούπολη. Ασχολήθηκε σε νεαρή ηλικία με τις επιχειρήσεις και τις τράπεζες. Είχε αρχικά αυστριακή υπηκοότητα, αργότερα όμως απέκτησε ιταλική. Είχε τιμηθεί με δύο παράσημα από το ιταλικό κράτος (Cavaliere & Officiale) και από το ελληνικό κράτος (Αργυρούς Σταυρός του Σωτήρος).

Τα αρχοντικά του στην Αθήνα και την Κωνσταντινούπολη συγκέντρωναν την αφρόκρεμα της κοινωνίας και της διανόησης μεταξύ των οποίων συγκαταλέγοταν και ο συγγενής εξ αγχιστείας, Κωνσταντίνος Παπαρρηγόπουλος. Στην Αθήνα διατηρούσε οικία στην οδό Ακαδημίας καθώς και εξοχική κατοικία στην Κηφισιά.

Απεβίωσε στην Αθήνα το 1889. Ήταν παντρεμένος με την Ζωή Στεφάνου Καραθεοδωρή και είχαν αποκτήσει επτά παιδιά: την Μαρία, σύζυγο του αξιωματικού στον ρωσικό στρατό, Δημήτρίου Μαυροκορδάτου, την Λουκία, την Σοφία, την Αλεξάνδρα, τον Δημήτρη, που πέθανε σε μικρή ηλικία, την Ελένη, και τον Στέφανο. Ο τελευταίος απέκτησε τον Ευάγγελο, αξιωματικό του Πολεμικού Ναυτικού, και τον Αλέξανδρο, μηχανικό και κληρονόμο του οικογενειακού αρχείου.

## Οικονομικές δραστηριότητες

Υπήρξε σημαντική προσωπικότητα της οικονομικής ζωής της Κωνσταντινούπολης που το 1873 εγκαταστάθηκε μόνιμα στην Αθήνα αναπτύσσοντας αξιόλογη επειχειρηματική και τραπεζική δραστηριότητα. Το 1869 συμμετείχε στο θέμα των αδιάθετων ομολογιών του δανείου των 28 εκατομμυριών, το οποίο είχε δοθεί κατά την Κρητική Επανάσταση. Το 1870 ο Μπαλτατζής ως εκπρόσωπος ομίλου ομογενών επενδυτών από την Οδησσό και την Κωνσταντινούπολη πρότεινε στην διοίκηση της Εθνικής Τράπεζας της Ελλάδος να συμμετάσχει σε τραπεζικό οργανισμό που θα ίδρυε στην Ελλάδα με αρχικό κεφάλαιο έξι εκατομμυρίων φράγκων. Τον Απρίλιο του 1872 ίδρυσε την *Τράπεζα της επί των κινητών Πίστευως* αλλά λίγο αργότερα η τραπεζά του συγχωνεύθηκε με αυτή του ανταγωνιστή του Ανδρέα Συγγρού. Η νέα ονομασία ήταν *Κτηματική Τράπεζα Πίστεως*. Σε αυτήν ο Μπαλτατζής και οι συμμαχοί του αποτελούσαν μειοψηφία στο διοικητικό συμβούλιο. Την ίδια χρονιά άρχισε να διαπραγματεύεται την συμμετοχή του στην κατασκευή της σιδηροδρομικής γραμμής Βόνιτσας - Αντιρρίου - Αθήνας.

## Παραπομπές


Κατηγορία:Οικογένεια Μπαλτατζή
Κατηγορία:Αργυρός σταυρός του Τάγματος του Σωτήρος
Κατηγορία:Έλληνες τραπεζίτες
Dani California

Το **"Dani California"** είναι ένα single από τον ένατο δίσκο των Red Hot Chili Peppers, Stadium Arcadium. Το single κυκλοφόρησε πρώτα στα iTunes και κυκλοφόρησε επίσημα στις 2 Μαΐου του 2006. Έκανε πρεμιέρα στο σταθμό KTBZ-FM, στις 3 Απριλίου 2006, και παιζόταν ξανά και ξανά τρεις συνεχόμενες ώρες.

Έφτασε μέχρι το #6 του Billboard Hot 100. Επίσης έφτασε στο #1 του Billboard Modern Rock chart και έμεινε εκεί για 14 βδομάδες (όπως και η επιτυχία των R.E.M. "What's the Frequency, Kenneth?"). Το single επίσης έφτασε στο #1 του Mainstream Rock chart. Το τραγούδι κέρδισε 2 Grammy (Best Rock Song και Best Rock Performance by a Duo or Group with Vocal). Έφτασε στο #2 του UK Singles Chart, κάτω από το "Crazy" των Gnarls Barkley.

## Τραγούδια

**CD single 1** 

# "Dani California" – 4:44
# 
# "Million Miles of Water" – 4:06

**CD single 2** 

# "Dani California" – 4:44
# 
# "Whatever We Want" – 4:48
# 
# "Lately" – 2:55

**7" picture disc single** 

# "Dani California" – 4:44
# 
# "Whatever We Want" – 4:48
# 

**12" Picture disc single**

# "Dani California" – 4:44

**Promotional single** 

# "Dani California" – 4:44

**iTunes EP**

# "Dani California" – 4:44
# 
# "Whatever We Want" – 4:47
# 
# "Lately" – 2:55
# 
# "Million Miles of Water" – 4:05

## Παραπομπές


## Εξωτερικοί σύνδεσμοι
*WGMD 92.7 podcast Comparison of Dani California to Mary Jane's Last Dance

Κατηγορία:Τραγούδια των Red Hot Chili Peppers
Κατηγορία:Τραγούδια του 2005
Κατηγορία:Singles του 2006
Κατηγορία:Singles της Warner Bros. Records
2699 Καλίνιν

μικρογραφία|3D μοντέλο του αστεροειδούς 2699 Καλίνιν
Ο **Καλίνιν (Kalinin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1976 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του επαναστάτη και Σοβιετικού «αρχηγού του κράτους» Μιχαήλ Καλίνιν (όπως και το Καλίνινγκραντ).

## Φυσικά χαρακτηριστικά
Τα κυρίως φυσικά χαρακτηριστικά του Καλίνιν είναι άγνωστα. Ο Καλίνιν περιστρέφεται γύρω από τον εαυτό του μία φορά κάθε 2 ως 4 ώρες, μία γρήγορη περιστροφή, ακόμα και για αστεροειδή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Καλινιν
2700 Μπαϊκονούρ

μικρογραφία|Η τροχιά του αστεροειδούς 2700 Μπαϊκονούρ
Ο **Μπαϊκονούρ (Baikonur)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από το Κοσμοδρόμιο του Μπαϊκονούρ.

## Φυσικά χαρακτηριστικά
Τα φυσικά χαρακτηριστικά του Μπαϊκονούρ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπαϊκονουρ
Σοσιαλιστική Δημοκρατία του Μαυροβουνίου

** Σοσιαλιστική Δημοκρατία του Μαυροβουνίου**

**Социјалистичка Република Црна Гора**

**Socijalistička Republika Crna Gora**

Μία από τις έξι δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας.

1943 - 1992






130px|border

90px

 







260px





**Πρωτεύουσα**
 Τίτογκραντ (σήμερα Ποντγκόριτσα)

**Γλώσσα**
 Σερβοκροατικά

**Έκταση**
&nbsp;- Oλική
&nbsp;- % νερό

13,810&nbsp;km²
1,5%


**Πληθυσμός**&nbsp;- Oλικός &nbsp;- Πυκνότητα
615,03544.5/km²


**Νόμισμα**
Δηνάριο Γιουγκοσλαβίας


**Ζώνη Ώρας**
UTC +1 




Η **Σοσιαλιστική Δημοκρατία του Μαυροβουνίου** ή Σ.Δ. Μαυροβουνίου (σερβοκροατικά: Социјалистичка Република Црна Гора, Socijalistička Republika Crna Gora / СР Црна Гора, SR Crna Gora) ήταν μία από τις έξι συνιστώσες δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας.

## Εξωτερικοί σύνδεσμοι
* 

Σοσιαλιστική Δημοκρατία του Μαυροβουνίου
Κατηγορία:Ιστορία του Μαυροβουνίου
Βούκινο

μικρογραφία|Βούκινο
Το **βούκινο** (λατ. *buccina* ή *būcina*) ήταν αρχαίο ρωμαϊκό χάλκινο πνευστό μουσικό όργανο, το οποίο ήλκε την καταγωγή του από το *[[κέρας]]*. Χρησιμοποιούνταν ευρέως στον ρωμαϊκό στρατό, με τον *σαλπιγκτή* να λαμβάνει τον τίτλο *aeneator* (*χαλκούχος*, από το *aes* που σημαίνει χαλκός) και ειδικότερα αυτόν του *buccinator*.

Το βούκινο αποτελούνταν από έναν στενό σωλήνα μήκους περίπου 3,5 μ. ο οποίος ήταν κυρτός σε σχήμα C, με την καμπάνα να περιέρχεται πάνω από το κεφάλι του εκτελεστή. Διέθετε επιστόμιο παρόμοιο μ' αυτό της σύγχρονης τούμπας, ενώ για λόγους στήριξης έφερε και μια μεταλική βέργα στο μέσον περίπου του οργάνου, απ' όπου ο σαλπιγκτής το κρατούσε. 

Η κύρια χρήση του ήταν ανάλογη μ' αυτή των νεότερων στρατιωτικών σημάνσεων, αγγέλοντας εγερτήρια, σιωπητήρια και άλλες παρόμοιες σημάνσεις της στρατιωτικής καθημερινότητας. Σταδιακά αντικαταστάθηκε από τη σάλπιγγα και το τρομπόνι, ενώ αξιοσημείωτο είναι πως η γερμανική λέξη για το τρομπόνι (*Posaune*) έχει ως ετυμολογική ρίζα το βούκινο.

Το βούκινο αναβίωσε κατά τη Γαλλική Επανάσταση μαζί με το κέρας, επί τη ευκαιρία μιας παράστασης στις 11 Ιουλίου 1791, σε μουσική του Φρανσουά Ζοζέφ Γκοσέκ.

Στη νεότερη εποχή, ο Ιταλός συνθέτης Οτορίνο Ρεσπίγκι σημειώνει στην παρτιτούρα του έργου *[[Τα πεύκα της Ρώμης]]* (1924) την ένδειξη *«Buccine»*, ως ένδειξη για έξι χάλκινα πνευστά διαφορετικής έκτασης. Εντούτοις, ο συνθέτης δεν κυριολεκτεί, αλλά κινείται στο γενικότερο κλίμα του νεοκλασικισμού που χαρακτηρίζει μεγάλο μέρος της μουσικής του· στην εκτελεστική πρακτική μιας συμφωνικής ορχήστρας τον ρόλο των *buccine* αναλαμβάνει συνήθως μια μικρή ομάδα από κόρνα και φλικόρνα.

## Λαογραφία

Στη νεότερη ελληνική γλώσσα απαντάται η φράση «θα σε κάνω βούκινο» ή «το έβγαλε βούκινο», εννοώντας τη δημοσιοποίηση εκμυστηρεύσεων και προσωπικών δεδομένων.

## Παραπομπές


## Εξωτερικοί σύνδεσμοι

* Buccina στο Λεξικό *Smith's Dictionary* περί Ελληνικών και Ρωμαϊκών αρχαιοτήτων.
* Ρωμαϊκή Μουσική

Κατηγορία:Αρχαία μουσικά όργανα
Nintendo DS

right|250px 
    
To **Nintendo DS** (ιαπωνικά: ニンテンドーDS, Nintendō DS) είναι φορητή κονσόλα βιντεοπαιχνιδιών που αναπτύχθηκε και κυκλοφόρησε από την Nintendo. Η συσκευή διατέθηκε για πώληση στη Βόρεια Αμερική στις 21 Νοεμβρίου 2004 σε τιμή 149.99 δολαρίων ΗΠΑ, στην Ιαπωνία σε τιμή 15,000 γιεν, στην Ευρώπη σε τιμή 149.99 ευρώ, στο Ηνωμένο Βασίλειο σε τιμή 99.99 στερλίνων και στην Αυστραλία σε τιμή 199.95 δολαρίων Αυστραλίας. Το DS (double screen), που σημαίνει διπλή οθόνη, εισήγαγε διακριτικά νέα χαρακτηριστικά για φορητό gaming: Μια οθόνη LCD που συνεργάζεται σε συνδυασμό με μια οθόνη αφής, έχει ενσωματωμένο μικρόφωνο, καθώς και υποστήριξη για ασύρματη σύνδεση στο διαδίκτυο. Και οι δύο οθόνες περικλείονται με σχεδίαση clamshell παρόμοια με το Game Boy Advance SP. Το Nintendo DS διαθέτει επίσης τη δυνατότητα σε πολλαπλές κονσόλες DS να αλληλεπιδρούν άμεσα μεταξύ τους μέσω σήματος μικρής εμβέλειας, χωρίς την ανάγκη να συνδεθούν σε ένα υπάρχον ασύρματο δίκτυο. Εναλλακτικά, μπορούν να αλληλεπιδρούν απευθείας χρησιμοποιώντας την υπηρεσία Nintendo Wi-Fi Connection.

Πριν από την κυκλοφορία του, το Nintendo DS παρουσιάστηκε στην αγορά ως το «τρίτο προϊόν» στη γκάμα κονσολών της Nintendo, με στόχο να συμπληρώσει το Game Boy Advance και GameCube. Ωστόσο, χάρις στη συμβατότητα με τους τίτλους του Game Boy Advance και με τις επιτυχημένες πωλήσεις που σημείωσε, τελικά η νέα φορητή κονσόλα καθιερώθηκε ως διάδοχος της σειράς Game Boy. Στις 2 Μαρτίου του 2006, η Nintendo παρουσίασε το Nintendo DS Lite, μια λεπτότερη και ελαφρύτερη εκδοχή του αρχικού Nintendo DS με φωτεινότερη οθόνη. Την 1η Νοεμβρίου 2008, η Nintendo κυκλοφόρησε το Nintendo DSi, ένα άλλο επανασχεδιασμό με αρκετές βελτιώσεις υλικού και νέα χαρακτηριστικά. Ως την 31η Μαρτίου του 2015, όλα τα μοντέλα Nintendo DS σε συνδυασμό έχουν πουλήσει 154.010.000 μονάδες καθιστώντας το την καλύτερη σε πωλήσεις φορητή κονσόλα παιχνιδιών μέχρι σήμερα, η δεύτερη καλύτερη σε πωλήσεις όλων των εποχών μετά από το PlayStation 2. Ανταγωνιστή έχει το PSP.

## Παραπομπές


Κατηγορία:Nintendo DS
Κατηγορία:Κονσόλες βιντεοπαιχνιδιών έβδομης γενιάς
Κατηγορία:Κονσόλες της Nintendo
Κατηγορία:Φορητές κονσόλες βιντεοπαιχνιδιών
Μαρία Ηλιάκη

Η **Μαρία Ηλιάκη** (Άγιοι Δέκα Ηρακλείου, 26 Ιουνίου 1977) είναι Ελληνίδα δημοσιογράφος, παρουσιάστρια και ραδιοφωνική παραγωγός.

## Βιογραφικό
Γεννήθηκε στις 26 Ιουνίου 1977 στο χωριό Άγιοι Δέκα Ηρακλείου, από όπου και κατάγεται.

### Σπουδές
Σπούδασε στο τμήμα Επικοινωνίας και Μέσων Μαζικής Ενημέρωσης του Πανεπιστημίου Αθηνών.

### Σταδιοδρομία στα ΜΜΕ
Η πρώτη της επαφή με τα μέσα ενημέρωσης ήταν στον ραδιοφωνικό σταθμό *ΕΥΑ FM 106.6* (νυν *Pride 98.6*). Εκεί γνώρισε τη Ρούλα Κορομηλά η οποία ήταν διευθύντρια του ραδιοφωνικού σταθμού και συνεργάστηκαν μαζί στην τηλεόραση του ALPHA όπου έκανε το ντεμπούτο της το 2004 στην εκπομπή *Πρωινό Κους Κους* η οποία ένα χρόνο αργότερα μεταφέρθηκε στη μεσημεριανή ζώνη και μετονομάστηκε σε *Κους κους το μεσημέρι* με την Κατερίνα Καραβάτου.

Το 2004, παρουσίασε επίσης την εκπομπή *Με την καλή έννοια βέβαια* μαζί με τον Δημήτρη Παπανώτα. Από το 2009 μέχρι το 2014, παρουσίασε με το Νίκο Μουτσινά την εκπομπή *Δέστε τους* στο ίδιο κανάλι.

Παράλληλα, το 2009, σε ραδιοφωνικό επίπεδο παρουσίασε μαζί με τον Μάκη Πουνέντη το πρωινό μαγκαζίνο στον *Ρυθμός 94.9* ώσπου το 2012 έκαναν και οι δύο μεταγραφή στο *Λάμψη 92.3*. Ενάμιση χρόνο αργότερα, εκείνη αποχώρησε από το σταθμό, μέχρι που επέστρεψε τον Σεπτέμβριο του 2024.

Τις χρονιές 2010 και 2011 παρουσίασε μέσα από τη συχνότητα του ALPHA το καρναβάλι του Αγίου Ιωάννη Ρέντη. Επίσης, το 2013 δημιούργησε τη δική της προσωπική ιστοσελίδα.

Τον Αύγουστο του 2014, εντάχθηκε στο δυναμικό του ΣΚΑΪ για να συνεργαστεί ξανά με τον Μάκη Πουνέντη, αυτή τη φορά τηλεοπτικά. Η εκπομπή τους *Αυτά είναι...* ξεκίνησε να προβάλλεται στις 29 Σεπτεμβρίου, ενώ σταμάτησε πρόωρα στις 21 Ιανουαρίου 2015. Την ίδια περίοδο συμμετείχε και στο φιλανθρωπικό show χορού του ΑΝΤ1 *[[Dancing with the Stars (Ελλάδα)|Dancing with the stars]]* και κατέκτησε την 8η θέση ενώ από την επόμενη σεζόν εντάχθηκε στην ομάδα της πρωινής ψυχαγωγικής εκπομπής *το Πρωινό* στο ίδιο κανάλι. Τον Οκτώβριο του 2016 επανήλθε στο δυναμικό του ALPHA παρουσιάζοντας ξανά με το Νίκο Μουτσινά την εκπομπή *Ξαναδέστε τους* η οποία αποτελεί τη συνέχεια και μετεξέλιξη του *Δέστε τους* και σταμάτησε άδοξα στις 23 Φεβρουαρίου 2017.

Την σεζόν 2021-22 παρουσίαζε την εκπομπή *Τι λες τώρα;* στο MEGA μαζί με την φίλη της, Κατερίνα Καραβάτου.

Από τον Σεπτέμβριο του 2025 συμπαρουσιάζει μαζί με τον Κρατερό Κατσούλη το πρωινό μαγκαζίνο *Νωρίς-νωρίς* στην ΕΡΤ1.

## Προσωπική ζωή
Από το 2018 είναι σε σχέση με τον γυναικολόγο Στέλιο Μανουσάκη. Τον Μάιο του 2021, γεννήθηκε η κόρη τους, Κατερίνα.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Ηλιάκη στο Internet Movie Database

Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Γουλιέλμος ντι Λάρσα

Ο **Γουλιέλμος ντι Λάρσα** (*Guillaume di Larsa*) (Γουλιέλμος της Λάρισας) ήταν Γαλλικής ή πιο πιθανό Λομβαρδικής καταγωγής ιππότης Αυθέντης-Βαρώνος περιοχής της Θεσσαλίας που περιελάμβανε και την Λάρισα εξ ης και το όνομα του. Το ακριβές μέρος καταγωγής του δεν διασώζεται και από το πλήρες όνομά του είναι γνωστό μόνο το μικρό του όνομα. Ήταν ένας από τους ιππότες της Δ΄ Σταυροφορίας που ακολουθούσε τον Βονιφάτιο του Μομφερά.

Το 1205 μετά την κατάκτηση της ανατολικής Θεσσαλίας από τον στρατό του Βονιφάτιου, ο Βονιφάτιος έδωσε στον Γουλιέλμο φέουδο. Αναφέρεται ότι το φέουδο του που ήταν υποτελές στο Βασίλειο της Θεσσαλονίκης περιελάμβανε τη Λάρισα, τα περίχωρα της κι έφτανε μέχρι τον Αλμυρό και τη θάλασσα. Ο θυρεός του, λατινικός, περιελάμβανε έναν κρίνο.

Μετά τον θάνατο του Βονιφάτιου επικράτησε αναταραχή στις φράγκικες κτήσεις, το 1208 ο Λατίνος αυτοκράτορας της Κωνσταντινούπολης Ερρίκος της Φλάνδρας πολιόρκησε χωρίς επιτυχία τη Λάρισα όπου είχαν εγκατασταθεί στο κάστρο της Λομβαρδοί που διαφωνούσαν με την διαδοχή του Βονιφάτιου στο Βασίλειο της Θεσσαλονίκης όπως και ο Γουλιέλμος. Τελικά ο Γουλιέλμος αναγνώρισε την διαδοχή και την επικυριαρχία του Ερρίκου κρατώντας τα φέουδά του. Το 1208 ήρθε σε σύγκρουση με τον Λατίνο επίσκοπο της Λάρισας ο οποίος αναγκάστηκε να μεταφέρει την έδρα του στα Φάρσαλα. Το 1210 εισέβαλε στην Θεσσαλία ο Δεσπότης της Ηπείρου Μιχαήλ Α΄ καταλύοντας ένα ένα τα φράγκικα κρατίδια και προσαρτώντας τα νέα εδάφη στην επικράτεια του. Το 1209 και το 1210 πήρε μέρος στις συνόδους της Ραβεννίκης, του 1209 και του 1210.

Σε επιστολή του πάπα Ιννοκεντίου Γ΄ αναφέρεται με τους τίτλους του: «W. di Larissa. dominus de Armiro, Balivus charissimi in Christo filii nostri Constantinopolitani imperatoris illustris, dominus de Valestino» (δηλαδή Γ. της Λάρισας, Κύριος του Αλμυρού, βάιλος με τη χάρη του εν Χριστώ υιού μας ενδόξου αυτοκράτορα της Κωνσταντινούπολης, Κύριος του Βελεστίνου.

## Πηγές
* Κώστας Β. Σπανός,  ''Θεσσαλικό Ημερολόγιο'' , τόμος 53, Λάρισα 2008, ISSN 1105-5138
* ''Ιστορία της Φραγκοκρατίας εν Ελλάδι (1204-1566)'' / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910
* Κωνσταντίνος Αθανασίου Οικονόμου, *[http://www.scribd.com/doc/44982527/Η-ΛΑΡΙΣΑ-ΚΑΙ-Η-ΘΕΣΣΑΛΙΚΗ-ΙΣΤΟΡΙΑ-ΤΡΙΤΟΣ-Γ΄-ΤΟΜΟΣ-ΜΕΣΑΙΩΝΙΚΗ-ΘΕΣΣΑΛΙΑ-ΤΟΥ-ΚΩΝ-Α-ΟΙΚΟΝΟΜΟΥ-26480893 Η Λάρισα και η Θεσσαλική Ιστορία, τόμος Γ΄] *, Λάρισα 2008

## Παραπομπές


Κατηγορία:Ευγενείς του Βασιλείου της Θεσσαλονίκης
Κατηγορία:Ιταλοί Σταυροφόροι
Κατηγορία:Δ΄ Σταυροφορία
Κατηγορία:Ιστορία της Λάρισας
Χαϊνάν

Η **Χαϊνάν** (Κινέζικα: 海南岛) είναι το μεγαλύτερο νησί που διοικείται από τη Λαϊκή Δημοκρατία της Κίνας με έκταση 33.210 τετραγωνικά χιλιόμετρα. Βρίσκεται στη Θάλασσα της Νότιας Κίνας, απέναντι από την επαρχία Γκουανγκντόνγκ και αποτελεί την ομώνυμη επαρχία. Πρωτεύουσα του νησιού είναι το Χαϊκόου με 2.046.189 κατοίκους (2010).

Είναι το μεγαλύτερο νησί της Λαϊκής Δημοκρατίας της Κίνας. Είναι υπό τον έλεγχο της Λαϊκής Δημοκρατίας της Κίνας από το 1950,  μετά από την εκδίωξη των στρατευμάτων του Κουομιντάνγκ.

## Εξωτερικοί σύνδεσμοι
* 

Κατηγορία:Επαρχίες της Κίνας
Αισύμη Έβρου

Η **Αισύμη** είναι οικισμός της Θράκης στον Έβρο.

## Γεωγραφικά στοιχεία
Ανήκει στο Δήμο Αλεξανδρούπολης και βρίσκεται περίπου 23 χιλιόμετρα βόρεια από την Αλεξανδρούπολη, στην Ελληνική Εθνική Οδό 53. Συνορεύει με τον οικισμό Λεπτοκαρυά.

## Ιστορία
Η Αισύμη δημιουργήθηκε τον XI αιώνα κατά τη διάρκεια της βασιλείας του Βούλγαρου τσάρου Σαμουήλ. Το όνομά του ήταν Σοκόλ (*Sokol*).

Από τον 14ο αιώνα, η Αισύμη και όλη η Δυτική Θράκη, βρισκόταν υπό την οθωμανική κατοχή. Μετά την κατάκτηση από τους Τούρκους, το χωριό ονομάζεται με το ίδιο όνομα, αλλά στα τουρκικά *Doğanhisar* ( *Aisimi; Bulgarca: Дуган Хисар,* *Dugan Hisar*). Τον 17ο αιώνα από την Αισύμη θα περάσει ο Οθωμανός περιηγητής Εβλιγιά Τσελεμπή, όπου και θα κάνει μια εκτενή περιγραφή του οικισμού.

Το 1800, το χωριό έχει 400 σπίτια και το 1878 σύμφωνα με «Εθνογραφία των βιλαετίων Αδριανούπολης, Μοναστηρίου και της Θεσσαλονίκης» στην Αισύμη Σοκόλ (*Sokol*) ζούσαν 340 βουλγαρικές οικογένειες με 1.650 ανθρώπους.

Παρέμεινε υπό τουρκική κυριαρχία μέχρι τους Βαλκανικούς Πολέμους του 1913. Μετά το τέλος της οθωμανικής κατοχής, το 1913 – 1919 η Αισύμη περιήλθε στους Βούλγαρους ενώ αργότερα η Αισύμη προσαρτήθηκε στην Ελλάδα με ανταλλαγή πληθυσμών.

## Απογραφή

Σύμφωνα με την απογραφή του 2021 ο πληθυσμός της δημοτικής κοινότητας, που περιλαμβάνει και τον οικισμό Λεπτοκαρυά, ήταν 220 κάτοικοι από 253 το 2011.

## Άνθρωποι από την Αισύμη
Γεννήθηκαν και μείνανε στην Αισύμη κάποιοι από τους πιο γνωστούς Βούλγαρους:
* Κίρο Τσελέκοφ (Kiro Chelekov) – Βούλγαρος Επαναστάτης, Πρόεδρος της επαναστατικής επιτροπής της ΕΜΕΟ στην Αισύμη του 1896, ο πρόεδρος της Επαρχιακής Επιτροπής της ΕΜΕΟ του 1902 και πάλι στην Αισύμη 
* Γεόργι Καλογιάνοβ – (Georgi Kaloianov), βουλγαρική επαναστατική φιγούρα της της Εσωτερικής Μακεδονικής Επαναστατικής Οργάνωσης (ΕΜΕΟ), Βουλγαρικής  Οργάνωσης της εσωτερικής επαναστατικής μακεδόνικης οργάνωσης (ενωμένης) και της θρακικής επαναστατικής οργάνωσης.
*Πέτκο Κυριάκοφ(1844 - 1900), (Καπετάν Πέτκο Βοϊβόδα - επικεφαλής της βουλγαρικής εθνικής επανάστασης στη Θράκη του Αιγαίου και της Ροδόπης 1861-78, οργανωτής και διοικητής του ιταλο-βουλγαρικού τάγματος στην Κρητική Επανάσταση της Ελλάδας (1866-1869), πολιτικός Βουλγαρίας
* Κώστα Μίτεβ Admirala (Kosta Mitev Admirala) – ηγέτης και βούλγαρος επαναστάτης
* Μάρα Μιχαήλοβα (Mara Mihailova) (1900–1989) – Λαογράφος & Δημοσιογράφος
* Μιτριύ Αρκουμάρεβ (Mitryu Arkumarev) (1881 - 1944) βουλγαρική επαναστατική φιγούρα της της Εσωτερικής Μακεδονικής Επαναστατικής Οργάνωσης (ΕΜΕΟ) 
* Πέτκο Μπόμπεβ (Bobev) (1890 - 1916) βουλγαρική επαναστατική φιγούρα της της Εσωτερικής Μακεδονικής Επαναστατικής Οργάνωσης (ΕΜΕΟ)
* Στόγιαν Καλογιάνοβ (Stoyan Kaloyanov) (1873 - 1954), βουλγαρική επαναστατική φιγούρα από την Αισύμη, ακτιβιστής της ΕΜΕΟ

## Πηγές
* Δ.Καρακούσης, Θράκη:Τουριστικός Ιστορικός Αρχαιολογικός Οδηγός
* Εγκυκλοπαίδεια Δομή, 2002-4

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Αλεξανδρούπολης
Τίτος Καλλίρης

Ο **Τίτος Καλλίρης** (πραγματικό όνομα: **Χρήστος Μπέζος**, Αθήνα 27 Απριλίου 1933 - Νέα Μάκρη 9 Απριλίου 2013) ήταν Έλληνας κιθαρίστας, από τους πρωτοπόρους της τζαζ στην Ελλάδα. Γιος του είναι ο γνωστός συνθέτης και τραγουδιστής Θάνος Καλλίρης.

## Μουσική καριέρα
Ξεκίνησε τη μουσική του καριέρα από πολύ μικρός, παίζοντας με το οκταμελές προσωπικό συγκρότημα του θείου του, Κώστα Μπέζου (συνεργάτη του Αττίκ με χαβάγιες (έπαιζαν πάντα με άσπρα και για το λόγο αυτό είχαν ονομαστεί «Τα άσπρα πουλιά»). Ο θείος του (1905-1943) ήταν ο δημιουργός του τραγουδιού «Ήσουνα Ξυπόλητη».

Αργότερα, ο Τίτος Καλλίρης έγινε μέλος του συγκροτήματος Forminx του Βαγγέλη Παπαθανασίου και το 1965 συνεργάζεται δισκογραφικά με το Μίμη Πλέσσα, στο κουαρτέτο του οποίου ήταν επικεφαλής.

Πέθανε τον Απρίλιο του 2013, σε ηλικία 79 ετών και κηδεύτηκε στο κοιμητήριο της Νέας Μάκρης.

## Δισκογραφία
**Ο Μίμης Πλέσσας Παίζει* (LP, Promo, Ltd) (1965) 	
**Χωρίς Λόγια* (3 εκδόσεις) 	(1974)	
**50 Χρόνια Ρεμπέτικο Τραγούδι* (1975)	
**Media Luz* (LP, Album)  (1976)	
**Γιορτή Αγάπης* (LP, Album) 	(1979)	
**Ψυχραιμία Παιδιά!* (LP, Album) (1979)	
**Τα Δικά Μου Τραγούδια* (LP, Album) (1980) 	
**Μπέτυ Δήμα Και Μιράντα Δήμα - ...Άν Έρθεις* / Βραβείο Φεστιβάλ Θεσσαλονίκης  (LP, Album) 	(1981)	
*40 Χρόνια Jazz No 1 (LP, Album) (1981)
**40 Χρόνια Jazz*(LP, Album) 	 (1981)	
*Απ' Ανατολή Σε Δύση* (LP, Album) (1982) 	
**Βίκυ Μοσχολιού - Σταύρος Ξαρχάκος - Αφιέρωμα - Τραγούδια Της Ευτυχίας Παπαγιαννοπούλου*  (LP, Album) (1982)	
**Το Ποτάμι* (στο: *Μάνος Χατζιδάκις- Ο Ελληνικός Κινηματογράφος Και Ο Μάνος Χατζιδάκις Παρουσιάζουν*  (2xLP, Album, Comp) (1985) 	
**Εγώ Ο Ξένος* (LP, Album) (1988) 	
**Love For Sale* (ως Τ. Καλλίρης)
*Διάφοροι - *Ήχοι Του Χειμώνα - 30 Ζωντανές Ηχογραφήσεις*  (4xLP, Comp) *Η Πόρτα Που Ανοίγει *	(1988)		
**Ήταν Καμάρι Της Αυγής*  στο *Μίμης Πλέσσας - Το Κουαρτέτο Του Μίμη Πλέσσα + 6 Σολίστες*  (CD, Album, RE) (2002)	
**George Theodosiadis Jazz Group* (CD, Comp) 	El Capitan 	(2008) 	
**Greece Goes Modern*	(2012)
**Μάνος Λοΐζος - Λευτέρης Παπαδόπουλος - Νά 'χαμε - Τι Νά 'χαμε...*  (CD, Album, RE, RM) 	(2012)

== Ως μαέστρος ==
**Ξέρω Κάποιο Αστέρι* (ως Τ. Καλλίρης)
**Δημήτρης Χορν - Ο Δημήτρης Χορν Τραγουδά''  (7", Single)

## Εξωτερικοί σύνδεσμοι
*Δισκογραφία του Τίτου Καλλίρη στο discogs.com

## Παραπομπές


Κατηγορία:Έλληνες μουσικοί
Wheels of Fire

Το **Wheels of Fire** είναι ο τρίτος στούντιο δίσκος του ροκ συγκροτήματος Cream, ο οποίος κυκλοφόρησε σε μορφή διπλού βινυλίου τον Αύγουστο του 1968 μέσω της δισκογραφικής εταιρείας "Polydor". Το πρώτο μέρος του δίσκου αποτελείται από στούντιο ηχογραφήσεις και το δεύτερο από ζωντανά ηχογραφημένα τραγούδια.

Η στούντιο εκτελέσεις του δίσκου ηχογραφήθηκαν στα "IBC Studios" του Λονδίνου τον Ιούλιο και τον Αύγουστο του 1967 και στα "Atlantic Studios" της Νέας Υόρκης σε διάφορα διαστήματα από το Σεπτέμβριο του 1967 μέχρι τον Ιούνιο της επόμενης χρονιάς. Για το δεύτερο μέρος της συγκεκριμένης κυκλοφορίας ηχογραφήθηκαν έξι συναυλίες του συγκροτήματος από την περιοδεία τους στις Ηνωμένες Πολιτείες το Μάρτιο του 1968. Η παραγωγή του δίσκου έγινε για δεύτερο συνεχόμενο άλμπουμ από τον Φήλιξ Παπαλάρντι.

Η εμπορική επιτυχία του δίσκου ήταν πολύ μεγάλη, αφού ανέβηκε στην κορυφή των τσαρτ των Ηνωμένων Πολιτειών, του Καναδά και της Αυστραλίας και έγινε χρυσός. Επίσης, περιείχε την μεγάλη επιτυχία "*White Room*" που ανέβηκε στο αμερικανικό Top-10.

Το περιοδικό "Rolling Stone" έχει κατατάξει το "*Wheels of Fire*" στην 205η θέση της λίστας με τους "500 καλύτερους δίσκους όλων των εποχών".

## Τραγούδια
***Πρώτο μέρος, στούντιο***
1. **White Room** *(Bruce, Brown)* - 4:58
2. **Sitting on Top of the World** *(Vinson, Chattmon)* - 4:58
3. **Passing the Time** *(Baker, Taylor)* - 4:37
4. **As You Said** *(Bruce, Brown)* - 4:20
5. **Pressed Rat and Warthog** *(Baker, Taylor)* - 3:13
6. **Politician** *(Bruce, Brown)* - 4:12
7. **Those Were the Days** *(Baker, Taylor)* - 2:53
8. **Born Under a Bad Sign** *(Jones, Bell)* - 3:09
9. **Deserted Cities of the Heart** *(Bruce, Brown)* - 3:38

***Δεύτερο μέρος, ζωντανή ηχογράφηση***
1. **Crossroads** *(Johnson)* - 4:13
2. **Spoonful** *(Dixon)* - 16:43
3. **Traintime** *(Bruce)* - 7:01
4. **Toad** *(Baker)* - 16:15

## Θέσεις τσαρτ

## Βραβεία
***Wheels of Fire*** *(άλμπουμ)*

* Ηνωμένες Πολιτείες (*RIAA Certification*): Χρυσός

## Τα μέλη των Cream
Το **Wheels of Fire** ηχογραφήθηκε από τους εξής μουσικούς:

* **[[Τζακ Μπρους]]** - *μπάσο*, *φωνητικά*
* **[[Έρικ Κλάπτον]]** - *κιθάρα*, *φωνητικά*
* **[[Τζίντζερ Μπέηκερ]]** - *τύμπανα*, *φωνητικά*

## Πηγές
* Wheels of Fire - Cream | Songs, Reviews, Credits | AllMusic
* Cream, 'Wheels of Fire' | 500 Greatest Albums of All Time | Rolling Stone 
* Αμερικανικά τσαρτ
* Γερμανικά τσαρτ
* Καναδικά τσαρτ
* Ολλανδικά τσαρτ
* Νορβηγικά τσαρτ
* Αυστραλιανά τσαρτ 
* Αυστριακά τσαρτ
* Βελγικά τσαρτ
* Gold & Platinum - RIAA

Κατηγορία:Δισκογραφία των Cream
Κατηγορία:Άλμπουμ του 1968